laion/Wikipedia-Exotic huggingface dataset:
וגנר (פירושונים)

וגנר (Wagner) הוא שם משפחה שמקורו בגרמנית ומשמעותו יצרן עגלות או עגלון. האם התכוונתם ל... אדולף וגנר – כלכלן גרמני אוטו וגנר – אדריכל אוסטרי אלפרד וגנר – מדען גרמני ארמין וגנר – סופר וחסיד אומות העולם גרמני גוסטב וגנר – פושע מלחמה נאצי, ממפקדי מחנה ההשמדה סוביבור גוטהילף וגנר – גרמני איש תנועת הטמפלרים בארץ ישראל וממנהיגיה ונאצי פעיל היינריך וגנר – שחמטאי גרמני היינריך לאופולד וגנר – משורר גרמני סטנלי וגנר – רב ואקדמאי אמריקאי פרידריך וגנר (Friedrich Wegener) - מדען, ערך ניסויים ביהודים בגטו לודז' מחלת וגנר – מחלה אוטואימונית הפוגעת בכליות ובריאות. נקראת על שמו של ד"ר פרידריך וגנר רוברט וגנר – שחקן אמריקאי רוברט פ. וגנר האב – סנטור אמריקאי רוברט פ. וגנר הבן – ראש עיריית ניו יורק ריכרד וגנר – מלחין גרמני וגנר – מכתש פגיעה על שם ריכרד וגנר סנדרו וגנר – כדורגלן גרמני מרטין וגנר – כדורגלן גרמני קבוצת וגנר – חברה צבאית-פרטית רוסית אבי בליזובסקי, ‏סיפורם של שני מדענים נאצים שלא הועמדו מעולם לדין, באתר "הידען", 16 באפריל 2015
מוזיקה פסיכדלית

מוזיקה פסיכדלית היא מוזיקה שמושפעת מחוויות פסיכדליות, כלומר מהשפעת סמים (ובעיקר סמים). המונח מתייחס למגוון סגנונות וסוגות מוזיקליים, אשר כוללים רוק פסיכדלי, פולק פסיכדלי, פופ פסיכדלי, מוזיקת נשמה פסיכדלית, אמביינט פסיכדלי, וטראנס פסיכדלי, כמו גם סגנונות אחרים של מוזיקה (למשל, תת-ז'אנר של הרוק הפסיכדלי, אסיד רוק). יש הטוענים שמוזיקה פסיכדלית יכולה להתקיים בכל סוגה - כולל אפילו מוזיקה קלאסית. קיימת היסטוריה ארוכה לשימוש טקסי בסמים בליווי מוזיקה, למשל בטקסים של שמאנים בצפון אמריקה. ניצני המוזיקה הפסיכדלית המודרנית, מכל מקום, מצוים בתרבות ילדי הפרחים בארצות הברית (בעיקר קליפורניה) ובריטניה של המחצית השנייה של שנות ה־60 של המאה ה־20. בשנות ה־80 פותחו סוגים חדשים, אלקטרוניים, של מוזיקה פסיכדלית (אמביינט, טכנו). השימוש בחומרים פסיכדליים כמקור השראה נתון במחלוקת גם בקרב המוזיקאים. מצד אחד, אמנים מוערכים רבים היו ידועים בשימוש בסמים שונים, ביניהם ג'ימי הנדריקס, ג'ים מוריסון, ג'ניס ג'ופלין, לד זפלין, הביטלס (בחלק מתקופת פעילותם), פינק פלויד ועוד. חלקם ייחסו את היצירתיות שלהם, לפחות בחלקה, לחומרים אלו. מצד שני, גורלם של רבים מאמנים אלה גרם לאמנים אחרים לנסות להתרחק מהמעגל ההרסני של השימוש בחומרים אלו. דוגמאות לתוצאות הרסניות של חומרים פסיכדליים ישנן בשפע - סיד בארט, מנהיגה של פינק פלויד בתחילת דרכה, הוא דוגמה אופיינית של אמן מוכשר-שלקה בנפשו בעקבות התמכרות לחומרים פסיכדליים. מדיה וקבצים בנושא מוזיקה פסיכדלית בוויקישיתוף ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
מסריק

האם התכוונתם ל... אישים הרברט מסריק – צייר צ'כי, בנו של טומאש טומאש מסריק – פילוסוף, פובליציסט ומדינאי צ'כוסלובקי יאן מסריק – מדינאי ודיפלומט צ'כוסלובקי, בנו של טומאש שונות אקדמיית מסריק – אקדמיה שפעלה בצ'כוסלובקיה בין מלחמות העולם כיכר מסריק – כיכר בתל אביב בישראל, קרויה על שם טומאש כפר מסריק – קיבוץ בגליל המערבי בישראל, קרוי על שם טומאש
ניל

האם התכוונתם ל... סטיבן ניל – פילוסוף אמריקני פטרישה ניל – שחקנית אמריקנית פטרישה ניל (פאני פלאג) (אנ') – שחקנית, קומיקאית וסופרת אמריקנית ניל (צמח) – סוג צמחים בעלי פרחים, המשמש להפקת הצבע אינדיגו. דיאן ניל – שחקנית ישראלית, ילידת ארצות הברית נייל אישים ששמם הפרטי הוא ניל
החזרה

האם התכוונתם ל... החזרה – תופעה אופטית המתרחשת כאשר גל פוגע במשטח כלשהו. החזרה גמורה – תופעה אופטית, המהווה מקרה פרטי של החזרה אופטית, בה אור מוחזר כולו במעבר מתווך לתווך. החזרה (שבת) – מושג בהלכות שבת ערפילית החזרה – שמה של ערפילית חזרה
ריאת ברזל

ריאת ברזל היא מכונת הנשמה שהייתה בשימוש בעיקר במהלך המאה ה-20. ריאת הברזל בנויה ממכל מתכת גלילי גדול שלתוכו הוכנס החולה או הנכה בתנוחת שכיבה כאשר ראשו בולט מחוץ לגליל וסביב צווארו של החולה מוצמד מכסה גמיש אשר אוטם את החלל שבתוך הגליל ומאפשר יצירת לחץ אוויר פנימי בתוך הגליל שונה מהלחץ האטמוספירי. אל הגליל מחוברת משאבת אוויר אשר יוצרת לחץ אוויר משתנה מחזורי שהוא גבוה ונמוך מהלחץ האטמוספירי לסירוגין. בפרק הזמן שבו לחץ האוויר בתוך הגליל גבוה מהלחץ האטמוספירי הוא גורם לדחיקת חלל ריאות החולה וגורם ליציאת אוויר דרך קנה הנשימה אל מחוץ לגוף. יציאת אוויר זו אשר מרוקנת את הריאות היא למעשה תנועת נשיפה בלתי רצונית שאינה באמצעות כוח שרירי החזה או הסרעפת. לעומת זאת בפרק הזמן שבו לחץ האוויר בתוך הגליל נמוך, מוחדר אוויר אל הריאות וממלא אותן כך שנוצרת תנועת שאיפה בלתי רצונית של אוויר. ריאת הברזל סייעה בטיפול בנפגעי פוליו קשים. השימוש במכשיר זה מוסבר בסרט התעודה "A Paralyzing Fear: The Story of Polio in America" משנת 1998. נכון ל־2015, עדיין עשרה אנשים בעולם משתמשים בריאת ברזל, שבעה מהם בארצות הברית. בגיל 78, במרץ 2024, נפטר מקורונה פול אלכסנדר, שהחזיק בשיא גינס כאדם שחי הכי הרבה שנים בתוך ריאות ברזל. ככלל ריאת הברזל הוחלפה במערכות הנשמה מלאכותית מכנית אשר משתמשות במשאבת אוויר לדחיסת אוויר לתוך ריאות המטופל באופן קצוב. כתחליף לריאת ברזל פותחו מספר שיטות אחרות להנשמת חולים. אחת השיטות היא השתלת קוצב סרעפת (אנ'). קוצבי סרעפת הם עזרי טכנולוגיה מסייעת מושתלים, שעוצבו בהשראת קוצבי הלב ומטרתם היא לאפשר לאדם לנשום באופן סדיר, כמו ריאת הברזל, תוך צמצום ניכר במגבלות החולה ושיפור באיכות חייו. ברחבי העולם בוצעו עד כה[דרושה הבהרה] בפרוצדורה זו מאות ניתוחים, מתוכם מקרים ספורים בישראל. בין השאר בוצע הניתוח בשחקן כריסטופר ריב, שסבל משיתוק עקב פגיעה בחוט השדרה. הנשמה The Man in the Iron Lung, סרטון בערוץ "Mitch Summers", באתר יוטיוב (אורך: 5:21) אסור לפספס‏, האדם שחי 72 שנה שכוב במכונת ברזל פתח טיקטוק ומעניק הצצה נדירה לחייו, באתר וואלה, 13 בפברואר 2024 ד"ר איתי גל, צפו: האיש שחי בתוך ריאת ברזל כבר 60 שנה, באתר ynet, 23 באוגוסט 2015 ynet (2024-03-13). "האיש שחי בתוך ריאת ברזל במשך עשרות שנים מת בגיל 78". Ynet. נבדק ב-2024-03-13. מערכת וואלה! בריאות‏, צחוק הגורל: 70 שנה שרד בתוך ריאת ברזל. לא להאמין מה בסוף הרג אותו, באתר וואלה, 13 במרץ 2024 ד"ר איתי גל, חדש בארץ: "מכונת הנשמה" בתוך הגוף של החולה, באתר ynet, 21 באוגוסט 2011
בריסטול סיטי

מועדון הכדורגל בריסטול סיטי (באנגלית: .Bristol City F.C) הוא אחד משני מועדוני הכדורגל של העיר בריסטול שבאנגליה. המועדון מתמודד בפוטבול ליג צ'מפיונשיפ. קבוצת הכדורגל משחקת באצטדיון "אשטון גייט", הנמצא בדרום מערב העיר. הישגו הגדול ביותר של המועדון הוא העפלתו לגמר הגביע האנגלי בשנת 1909, שבו הפסידה הקבוצה למנצ'סטר יונייטד. הקבוצה זכתה בגביע ויילס בשנת 1934, למרות מוצאה האנגלי. המועדון הוקם בשנת 1897. בשנת 1900 הוא אוחד עם הקבוצה היריבה, בדמינסטר אפ.סי (Bedminster), שהוקמה בשנת 1887. הקבוצה הצטרפה ל"דה פוטבול ליג" בשנת 1901. הופעתה הראשונה של הקבוצה בליגה הבכירה הייתה בשנת 1906, לאחר שזכתה באליפות ליגת המשנה. היא סיימה במקום השלישי בליגה הבכירה באותה עונה. באותה תקופה קיבלה הקבוצה את הכינוי "התינוקות של בריסטול", שבו כונתה עד שנות השלושים. בשנת 1909 הגיעה הקבוצה לגמר גביע ה-FA, שבו הפסידה למנצ'סטר יונייטד. בשנת 1911 חזר המועדון לליגת המשנה. בשנות ה־20 שיחקה הקבוצה בעיקר בליגה השנייה והשלישית. בשנות השלושים ירדה הקבוצה לליגות הנמוכות. בשנת 1949 מונה הארי דולמן ליו"ר, ובשנת 1950 נבנה אצטדיונה הביתי אשטון גייט. בשנת 1967 חזרה הקבוצה לליגה הבכירה עם המאמן אלן דיקס. בשנת 1980 חזרה הקבוצה לליגה השנייה. בשנת 2008 הייתה הקבוצה קרובה להעפיל לפרמייר ליג אחרי שהקבוצה העפילה לגמר הפלייאוף על העלייה לפרמייר ליג אך הקבוצה הפסידה להאל סיטי. בסוף עונת 2012/2013 הקבוצה ירדה מהליגה השנייה לליגה השלישית באנגליה. בעונת 2015 זכתה באליפות הליגה השלישית וחזרה לצ'מפיונשיפ. נכון ל-11 בספטמבר 2022 מדיה וקבצים בנושא בריסטול סיטי בוויקישיתוף אתר האינטרנט הרשמי של בריסטול סיטי (באנגלית) בריסטול סיטי, ברשת החברתית פייסבוק בריסטול סיטי, ברשת החברתית אקס (טוויטר) בריסטול סיטי, ברשת החברתית אינסטגרם בריסטול סיטי, סרטונים בערוץ היוטיוב פרופיל, באתר Transfermarkt פרופיל, באתר Soccerway פרופיל, באתר WorldFootball.net פרופיל, באתר FootballDatabase.eu
סקסוניה

למדינות נוספות בגרמניה בעלות שם דומה, ראו סקסוניה-אנהלט וסקסוניה התחתונה. סקסוניה (בגרמנית: Sachsen, זאקסן) היא אחת מ-16 המדינות המרכיבות את גרמניה. זו אחת המדינות הקטנות בשטחן (18,413 קמ"ר, מקום עשירי בגרמניה), אך במספר תושביה היא נמצאת במקום השישי, עם אוכלוסייה המונה כמעט 4.5 מיליון. בירת המדינה היא דרזדן, אך העיר הגדולה בה היא לייפציג. ערים ידועות נוספות בסקסוניה הן מייסן, גרליץ (Görlitz, השוכנת על הגבול עם פולין) וקמניץ (Chemnitz). המדינה, השוכנת במזרח גרמניה, נוסדה מחדש בשנת 1990, לאחר איחוד גרמניה. המונח "סקסוניה" משמש גם לציון מספר ממלכות היסטוריות, אשר שכנו בימי הביניים בצפון-מערב גרמניה, בערך באזורן של המדינות הנוכחיות סקסוניה התחתונה וסקסוניה-אנהלט. העם הסקסוני היה אחד החשובים בקרב השבטים הגרמאניים; חשיבותו מונצחת גם היום בציון מוצאם (האנגלו-סָקסי) של רוב תושבי בריטניה. ראש ממשלת סקסוניה נכון ל-2024 הוא מיכאל קרצ'מר. המדינה מהווה מעוז של מפלגות הימין: המפלגה הנוצרית-דמוקרטית הגרמנית (CDU) ומפלגת אלטרנטיבה לגרמניה (AfD). בסקסוניה, כמו בכל מדינות מזרח גרמניה לשעבר, שררה אבטלה קשה (קרוב ל-20% ב-2005). אולם מבין מדינות המזרח זוהי המשגשגת ביותר[דרוש מקור], וקצב הפיתוח בה גבוה אף יותר מזה של מדינות במערב גרמניה. האבטלה ירדה משנת 2005 לשפל של 5.9% ב-2021. סקסוניה, כרוב מדינות מזרח גרמניה לשעבר, אינה יעד לתיירות בינלאומית בקנה מידה נרחב. למרות זאת המדינה פופולרית בתחום תיירות הפנים הגרמנית, ולמספר אזורים (כגון דרזדן ושווייץ הסקסונית שכוללת אתר בסטאי) יש פוטנציאל תיירותי רב. המדינה מציעה לתיירים ערים גדולות בעלות מרכזי תרבות ומוזיאונים (דרזדן, לייפציג), עיירות היסטוריות (מייסן, פירנה, פרייברג ועוד) ואזורי טבע ונופש (אזור נהר האלבה, שווייץ הסקסונית ועוד). סקסוניה נמצאת במרחק של כשעתיים נסיעה מפראג ומברלין כך שניתן לשלב ביקור בסקסוניה וביקור בערים אלו המהוות מוקד תיירותי סקסוניה (גרמניה), דף שער בספרייה הלאומית סקסוניה, ברשת החברתית פייסבוק סקסוניה, ברשת החברתית אקס (טוויטר) סקסוניה, באתר אנציקלופדיה בריטניקה (באנגלית) אתר האינטרנט הרשמי של סקסוניה (בגרמנית) האתר הרשמי של מדינת סקסוניה (בגרמנית) עובדות וטריוויה על סקסוניה (באנגלית) תהל בלומנפלד, חופשה בסקסוניה, באתר "ידיעות אחרונות", 10 בספטמבר 2017 ערך זה הוא קצרמר בנושא גאוגרפיה של גרמניה. אתם מוזמנים לתרום לוויקיפדיה ולהרחיב אותו.
מסע בין כוכבים: נמסיס

מסע בין כוכבים: נמסיס (באנגלית: Star Trek: Nemesis) הוא סרט מדע בדיוני משנת 2002, והוא העשירי בסדרת סרטי מסע בין כוכבים. סרט זה הוא הרביעי והאחרון לצוות הדור הבא של האנטרפרייז. הסרט היה מועמד לארבעה פרסי סאטורן בקטגוריות סרט המדע בדיוני הטוב ביותר, שחקן המשנה, התלבושות והאיפור. הסרט מתחיל בדיון בפרלמנט הרומולאני שבו הצבא מבקש מהסנאט כריתת ברית עם גזע ה"רֵמאן" (תת-גזע של הרומולאנים שנוצלו על ידם כעבדים במכרות) בתואנה שבכך יועצם כוחם האסטרטגי. לאחר שהפרלמנט החליט לדחות את ההצעה, מתבצעת התנקשות בחייהם של כל מנהיגי האימפריה הרומולאנית שנשארו באולם על ידי משתפת פעולה מהסנאט עם בכירי הצבא. במקביל, בכדור הארץ, נחגגת חתונתם של דיאנה טרוי וויליאם רייקר. לאחר החתונה, צוות ה"אנטפרייז" מגלה אנדרואיד שדומה ללוטננט קומנדר דאטה בכוכב לכת בשטח הפדרציה קרוב לאזור הנייטרלי. לאחר הפעלתו, מגלה האנדרואיד ששמו B-4 ולפי מבנהו ניתן להניח שהוא אבטיפוס של דאטה. לאחר מכן, נקראים צוות ה"אנטפרייז" למשימה דיפלומטית על ידי סגנית אדמירל ג'יינוויי. שדר שהגיע מרומולוס מזמין את הפדרציה ליוזמת שלום והצוות נשלח לקבל פרטים נוספים ולחקור את היוזמה. האימפריה הרומולאנית שעברה הפיכה צבאית, נשלטת בידי שינזון מגזע ה"רֵמאן" שברשותו ספינת קרב אימתנית בשם "סימיטר". צוות ה"אנטרפרייז" מגלה לתדהמתו כי שינזון הוא שיבוט גנטי של פיקארד. לאחר מסע שכנועים כושל מצד שינזון לשלום בינם לבין הפדרציה, פיקארד נחטף על ידי שינזון, שמשתמש בדמו של פיקארד על מנת להאריך את חייו. במהלך החטיפה מתגלה רצונו האמיתי של שינזון להשמיד את הפדרציה. פיקארד ניצל ומצליח להימלט חזרה ל"אנטפרייז", ומתנהל מרדף בין שתי הספינות לעבר חלל הפדרציה. לאחר מרדף, מתנהל קרב שבמהלכו שתי "ציפורי טרף" רומולאניות שהחליטו להפנות גבם לשינזון, מסייעות ל"אנטפרייז" בתקיפה. במהלך הקרב, שתי "ציפורי הטרף" ניזוקות קשות, וה"אנטרפרייז" נאלצת לנגוח ב"סימיטר" על-מנת לעצור את התקדמותה לעבר כדור הארץ. שינזון מפעיל נשק סודי להשמדה המונית על סיפון הספינה, ופיקארד משוגר לשם כדי לעצור אותו, אך בעודו מביס את שינזון הוא אינו מצליח לעצור את הנשק, שמכוון אל ה"אנטרפרייז". בסופו של דבר, דאטה משוגר ל"סימיטר" במקומו של פיקארד, ומקריב את עצמו לצורך עצירת הנשק. כאשר ה"אנטרפרייז" מגיעה לתיקונים, פיקארד נפרד מרייקר וטרוי, ומגלה שדאטה העתיק לתוך מעגלי הזיכרון של B-4 את חוויותיו שלו מתוך תקווה ש-B-4 ילמד להתפתח כמוהו. רווחי הסרט היו מהנמוכים בסדרת סרטי "מסע בין כוכבים". לאחר שנעשה בתקציב של 60 מיליון דולר, הכניס הסרט מעל 43 מיליון בלבד בארצות הברית ורק 67 מיליון ברחבי העולם. מדיה וקבצים בנושא מסע בין כוכבים: נמסיס בוויקישיתוף "מסע בין כוכבים: נמסיס", במסד הנתונים הקולנועיים IMDb (באנגלית) "מסע בין כוכבים: נמסיס", באתר נטפליקס "מסע בין כוכבים: נמסיס", באתר AllMovie (באנגלית) "מסע בין כוכבים: נמסיס", באתר Rotten Tomatoes (באנגלית) "מסע בין כוכבים: נמסיס", באתר Box Office Mojo (באנגלית) "מסע בין כוכבים: נמסיס", באתר Metacritic (באנגלית) "מסע בין כוכבים: נמסיס", באתר אידיבי "מסע בין כוכבים: נמסיס", באתר Hulu סרטים (באנגלית) "מסע בין כוכבים: נמסיס", במסד הנתונים הקולנועיים KinoPoisk (ברוסית) סטארבייס 972 - האתר הישראלי העוסק ב"מסע בין כוכבים".
חוק אבוגדרו

חוק אבוגדרו חוק בסיסי בכימיה הקובע כי נפחים שווים של גזים כלשהם, בתנאי לחץ וטמפרטורה שווים, מכילים מספר שווה של מולקולות. החוק קרוי על שמו של אמדאו אבוגדרו, כימאי איטלקי בן המאה ה-19. חוק זה התאמת והוכח על ידי התורה הקינטית של הגזים והוא כיום אחד מחוקי היסוד של הכימיה הפיזיקלית. חוק אבוגדרו מתקיים לגבי גזים אידיאליים, ואילו לגבי גזים לא אידיאליים תלויה מידת הסטייה מן החוק במידת אי האידיאליות של הגז. p 1 ⋅ V 1 T 1 ⋅ n 1 = p 2 ⋅ V 2 T 2 ⋅ n 2 = c o n s t {\displaystyle {\frac {p_{1}\cdot V_{1}}{T_{1}\cdot n_{1}}}={\frac {p_{2}\cdot V_{2}}{T_{2}\cdot n_{2}}}=const} כאשר: p הוא הלחץ של הגז T היא הטמפרטורה של הגז מספר המולקולות/אטומים הנמצאות במול (יחידה למדידת כמות חומר) חומר נתון מכונה מספר אבוגדרו . מספר אבוגדרו מסומן ב־   N A {\displaystyle \ N_{A}} . גז אידיאלי חוק בויל-מריוט חוק גיי-לוסאק חוק שארל מדיה וקבצים בנושא חוק אבוגדרו בוויקישיתוף
מצ"ד

האם התכוונתם ל... מחנה הציונות הדתית – מפלגה ציונית-דתית מספן הציוד – יחידה ראשית במטה חיל הים הישראלי להק הציוד – יחידה ראשית במטה חיל האוויר הישראלי; נקראה בעבר מחלקת ציוד (מצ"ד)
נערי החוף

האם התכוונתם ל... מוזיקה נערי החוף (להקת גרסאות כיסוי) – להקה ישראלית שפעלה בשנים 1960–1966 הביץ' בויז ("נערי החוף") – להקה אמריקאית הפועלת משנת 1961 נערי החוף (יוני רועה) – להקה ישראלית שהקים יוני רועה בסביבות שנת 1976 קולנוע נערי החוף (סרט, 1992) – סרט ישראלי משנת 1992 אחר מבצע נערי החוף – מבצע צבאי שביצעה יחידת מגלן בשנת 2006, במהלך מלחמת לבנון השנייה חבריה היו מגי (מנחם) גרוס (שירה וגיטרה), אילן סגל (סקסופון) ויוסף "ג'ו" זגורי (תופים).
וונטיגו קאמינגס

וונטיגו מרפיק קאמינגס (באנגלית: Vonteego Marfeek Cummings; נולד ב-29 בפברואר 1976 בתומסון, ג'ורג'יה) הוא כדורסלן עבר אמריקאי. קאמינגס שיחק בעמדות הקלע והרכז ומתנשא לגובה של 1.91 מטר. לאחר קריירת משחק ב"תיכון תומסון" שבעיר הולדתו, הצטרף קאמינגס לאוניברסיטת פיטסבורג בה שיחק במדי ה"פנתרס" מ-1995 עד 1999 ויצא לדראפט. בדראפט 1999 נבחר קאמינגס בדראפט במקום ה-26 על ידי אינדיאנה פייסרס, שהעבירה אותו מיד לגולדן סטייט ווריורס בה שיחק בין 1999 ל-2001. לאחר מכן שיחק עונה אחת במדי פילדלפיה 76'. בקיץ של 2003 חתם בקבוצת ווצ'סטר וויילדפייר מה-USBL, לאחר מכן חתם בקבוצת קרסיבו קסטמגיורי מהליגה האיטלקית בכדורסל לעונת 2003/2004. בקיץ של 2004 שב לווצ'סטר וויילדפייר מה-USBL, ובעונת 2004/2005 חתם בהומפרם וורסץ' הפולנית, איתה זכה באליפות הליגה האדריאטית. בעונת 2005/2006 חתם בפורט וורת' פליירס מה-NBDL בניסיון לשוב ל-NBA. בעונת 2006/2007 שיחק בקבוצה הסרבית פרטיזן בלגרד ששיחקה ביורוליג, איתה זכה באליפות הליגה של סרביה ומונטנגרו ב-2006, באליפות סרביה של 2007, ושוב באליפות הליגה האדריאטית ב-2007 ובתואר ה-MVP של הפיינל פור הליגה הזו (בשנת 2007 ביחד עם זוראן ארצג). ביוני 2007 חתם קאמינגס במכבי תל אביב, שם שיחק לצידם של אמריקאים נוספים: ויל ביינום, טרנס מוריס ומרכוס פייזר. אחרי עונה אחת מלאת משברים במדי מכבי תל אביב סיים קאמינגס את חלקו בקבוצה, לאחר עונה שנחשבת כמאכזבת עם אובדן האליפות בקרב צמוד מול הפועל חולון. לאחר שבועות מספר חתם לעונת 2008/2009 במועדון הכדורסל הספרדי, אסטודיאנטס מדריד. ב-24 בדצמבר 2008 עזב את הקבוצה אחרי ממוצעים מאכזבים של 6.7 נקודות ו-2.8 אסיסטים ב-21 דקות משחק. בהמשך אותה העונה חתם בקבוצת וויבודינה נובי סאד מהליגה הסרבית. ב-2009/2010 שיחק בצדביטה זאגרב מקרואטיה לפני שעבר לאילסקוס מליגת העל היוונית בכדורסל. בעונת 2010/2011 שיחק במדי קראבנוס מיוון. בעונת 2011/2012 שיחק בטרפי סופוט מפולין. לאחר תום עונת 2011/2012 היה שחקן חופשי במשך שלוש שנים עד שחתם בקבוצת אטנסיס דה מאנאטי מהליגת ה-BSN מפוארטו ריקו ב-21 בינואר 2015, אך שוחרר מהמועדון ב-18 במרץ 2015. למרות ההודעה על שחרורו, המועדון השאיר אותו לשחק עוד שלושה משחקים נוספים בשל התעכבות הגעת המחליף שלו, דומיניק ג'ונס, לקבוצה. מדיה וקבצים בנושא וונטיגו קאמינגס בוויקישיתוף פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר היורוליג פרופיל, באתר ליגת העל הספרדית בכדורסל (בספרדית)
ג'ון אנדרסון (פסיכולוג)

ג'ון רוברט אנדרסון (בשם מלא באנגלית: John Robert Andersom; נולד ב-27 באוגוסט 1947) הוא פסיכולוג קנדי, מפתח מודל ה-ACT-R לרכישת מיומנות בפסיכולוגיה קוגניטיבית. מכהן כפרופסור לפסיכולוגיה ומדעי המחשב באוניברסיטת קרנגי מלון בפנסילבניה, ארצות הברית. נולד בוונקובר שבקולומביה הבריטית. סיים תואר ראשון באוניברסיטת קולומביה הבריטית ב-1968, ותואר דוקטור בפסיכולוגיה באוניברסיטת סטנפורד ב-1972. בסטנפורד גם הכיר את לין רדר, לה נישא ב-1973, ולהם שני בנים. אנדרסון היה מרצה באוניברסיטת ייל החל מ-1976, וב-1978 עבר לאוניברסיטת קרנגי מלון, שם הוא מרצה וחוקר עד היום. בשנים 1988–1989 כיהן גם כנשיא האגודה למדעים קוגניטיביים. על פי מודל ACT-R שפיתח אנדרסון, אנשים עוברים שלושה שלבים בעת רכישת מיומנות חדשה: השלב הקוגניטיבי, שלב הקומפילציה, השלב האוטונומי. בשלב האחרון יש שיפור רב במיומנות גם מבחינת הזמן שנדרש לצורך ביצוע הפעולה וגם מבחינת מספר הטעויות המבוצעות. אנדרסון וקבוצת חוקרי ACT-R עורכים כיום מחקרים רבים על מודל ממוחשב שנועד לאשש את טענות המודל התאורטי של ACT-R. Anderson, J. R. (1976). Language, memory, and thought. Hillsdale, NJ: Lawrence Erlbaum Associates. Anderson, J. R. (1980). Cognitive psychology and its implications. San Francisco: Freeman. Anderson, J. R. (1983). The architecture of cognition. Cambridge, MA: Harvard University Press. Anderson, J. R. (1990). The adaptive character of thought. Hillsdale, NJ: Lawrence Erlbaum Associates. Anderson, J. R. (2007). How can the human mind occur in the physical universe? New York: Oxford University Press. למידה מונחים בפסיכולוגיה קוגניטיבית ג'ון אנדרסון, באתר פרויקט הגנאלוגיה במתמטיקה ג'ון אנדרסון, באתר dblp ג'ון אנדרסון, באתר גוגל סקולר הדף של ג'ון אנדרסון, באתר אוניברסיטת קרנגי מלון ג'ון אנדרסון - ביוגרפיה מורחבת, באתר קבוצת ACT-R ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
בקליאו

בקליאו (מפורטוגזית: Bacalhau) הוא דג בקלה מיובש במלח המשמש במאכלי דגים מסורתיים בפורטוגל ובברזיל. מכיוון שבפורטוגל לא היה ניתן להשיג דג בקלה טרי, יובא הדג כשהוא משומר במלח ונחשב מזון לעשירים בלבד. עם ירידת עלויות ההובלה והגידול בהיצע הפך הבקלאו לפופולרי בקרב הציבור הרחב והוא מוגש באופן מסורתי בבתים פורטוגזיים בערב חג המולד. מתכוני הבקלאו דורשים השריית הדג במים למשך לילה תוך החלפת המים כל מספר שעות. ערך זה הוא קצרמר בנושא מזון ובנושא פורטוגל. אתם מוזמנים לתרום לוויקיפדיה ולהרחיב אותו.
שפות אפרו-אסייתיות

השפות האפרו-אסייתיות הן משפחת שפות המונה כ-240 שפות שיש להן כ-285 מיליון דוברים במזרח התיכון, בצפון אפריקה, במזרח אפריקה וכן דרומית למדבר סהרה, מביניהן עברית. בעבר כונתה משפחה זו גם כמשפחת הלשונות ה"שמיות-חמיות". המשפחה מונה את תת-המשפחות הבאות: שפות בֶּרְבֶּרִיוֹת שפות צ'אדיות שפות מצריות שפות שמיות שפות כושיות שפת בֵּזָ'ה (מיון שנוי במחלוקת; משויך בדרך כלל במשפחות הלשונות הכושיות) שפות אומוטיות (הכללתן במשפחת הלשונות האפרו-אסייתיות שנויה במחלוקת) מן המאפיינים המשותפים לשפות האפרו-אסייתיות: סימון זכר ונקבה בצורת יחיד. נקבה מסומנת ב-\t\ (בעברית ת', בערבית ة). טיפולוגית פועל-נושא-מושא, עם נטיות לנושא-פועל-מושא מורפולוגיה תבניתית שבה הטיית מילים היא על ידי שינויים פנימיים, כמו גם הוספת תחיליות וסופיות קבוצת עיצורים נחציים. כמו כן, מוכרים שורשים משותפים כגון: ב-נ – "בנייה" מ-ת – "מוות" ס-נ – "ידיעה" (השווה עם "שינון") ל-ס – "לשון" ס-מ – "שם" ד-מ – "דם" מדיה וקבצים בנושא שפות אפרו-אסייתיות בוויקישיתוף שפות אפרו-אסייתיות, באתר אנציקלופדיה בריטניקה (באנגלית) שפות אפרו-אסיאניות, דף שער בספרייה הלאומית ערך זה הוא קצרמר בנושא בלשנות. אתם מוזמנים לתרום לוויקיפדיה ולהרחיב אותו.
קרב קאטר ברה

קרב קאטר ברה הוא קרב אשר התרחש בבלגיה ב-16 ביוני 1815, בין הצבא הצרפתי לצבא הבריטי ובעלי בריתו במסגרת הקואליציה האנטי-צרפתית השביעית. חשיבות הקרב היא בסמיכות לקרב המכריע ליד ווטרלו והניסיון הצרפתי להפריד בין הצבא הבריטי לצבא הפרוסי, שהובס באותו יום בקרב ליני. למרות הניצחונות הצרפתיים, הם לא הצליחו להפריד בין הצבאות והמטרה האסטרטגית לא הושגה. הצבאות התאחדו בקרב ווטרלו והביסו את הצבא הצרפתי. אחרי ההפסד של הכוחות הפרוסים תחת הנהגתו של פילדמרשל בליכר, אולץ הדוכס מוולינגטון לסגת אחורה לאזור וטרלו, בו תכנן את הקרב המכריע יחד עם הכוחות הפרוסים שנסוגו. לנפוליאון לא הייתה ברירה אלא להמשיך צפונה אחרי הצבאות המאוחדים ולהילחם על שדה הקרב שבחר הדוכס מוולינגטון בווטרלו. מדיה וקבצים בנושא קרב קאטר ברה בוויקישיתוף
אסמאעיל, מלך מרוקו

מולאי אִסמאעיל בן שריף (ערבית: مولاي إسماعيل بن الشريف; תעתיק מדויק: מולאי אסמאעיל בן אלשריף; סביבות 1646 – 22 במרץ 1727) היה מלך מרוקו בשנים 1672-1727, היה המלך השני בשושלת העלאווית שמלכה במרוקו מאמצע המאה ה-17. נחשב אחד החשובים במלכי מרוקו. אסמאעיל נולד סביבות 1646 לשריף אבן עלי מהשושלת העלאווית. ב-1672, בהיותו בן 26, הוכתר מולאי אסמאעיל למלך, לאחר שירש את כסאו של אחיו ראשיד. הוא הכיר היטב את העיר מקנס, שבה היה מושל בהמתינו לכס המלוכה, והחליט להפוך אותה לעיר הבירה. הוא נזקק לעשרים שנים נוספות בשלטון, כדי ליצב את ממלכתו ולאחד את השבטים מהם הייתה בנויה הממלכה. רק אז התפנה להגן על מרוקו מפני האויבים מבחוץ. ספרד, ששלטה בצפון מרוקו, פורטוגל ששלטה בעיר מוגדור (כיום אסואירה), אנגליה שהפציצה את טנג'יר בתותחים וצרפת שחייליה התיישבו לחוף הים התיכון. מולאי אסמאעיל הקים צבא מקצועי וחזק שמנה 150,000 לוחמים, לרשותם עמדו 12,000 סוסים. צבא זה הורכב משבטים בהם התקיימה נאמנות חזקה לראש השבט ונאמנות למלך, אך תמיד היה חשש ממרידה במלכות. כדי להבטיח את שלטונו, הקים, בנוסף לכך, גם צבא שהושפע מתפיסת צבא האימפריה העות'מאנית וכלל יחידות יניצ'רים שהיוו את יחידות העילית של הצבא. הגדודים הללו היו מורכבים מילדים בעלי עור כהה, בני 10-18 שנים, שנלקחו מהוריהם באזור טימבוקטו שבמאלי, או ילדים של שבויי מלחמה או עבדים מאזור הסהרה. ילדים אלו אוסלמו, עברו אימונים מפרכים על מנת לחשל את גופם וגויסו לצבא בגיל 20. הם חיו בנפרד מהאוכלוסייה ובתמורה לנאמנותם בלב ובנפש למלך קבלו טובות הנאה רבות. כאשר השתחררו מהצבא, זכו לפנסיה והשתלבו היטב באוכלוסייה המקומית. לצבא זה היו הצלחות רבות בשמירה על גבולות הממלכה. למולאי אסמעיל היו קשרים מצוינים עם מלך צרפת לואי ה-14 האויב הגדול של ספרד. שתי המדינות חתמו ב-29 בינואר 1682 על קשרים דיפלומטיים בארמון de Saint-Germain-en-Laye. הוא ביקש להתחתן עם נסיכה צרפתית אך המלך הצרפתי סירב. המלך הצרפתי שלח קצינים למרוקו לאמן את הצבא וכן להדריך את הבנאים בבניה ציבורית, בעזרתו של מלך צרפת מולאי אסמאעיל בנה בירה לתפארת לרשותו עמדו 25,000 עבדים שבנו את העיר כולל הארמון וההרמון שמנה 500 נשים. מולאי אסמאעיל נחשב כאיש בעל מספר הילדים הרב ביותר בהיסטוריה: 888 ילדים, וב-2015 זכה מחקר העוסק בכיצד גידל מספר כזה של ילדים בפרס איג נובל למתמטיקה. אחרי מותו, המשיך בנו, שעלה לשלטון אחריו, את הבניה המואצת בעיר. ב-1755 חרב הארמון המפואר במקנס ברעידת אדמה. ב-1757 נכדו של מולאי אסמאעיל, מוחמד השלישי, העביר את עיר הבירה למרקש. מדיה וקבצים בנושא אסמאעיל, מלך מרוקו בוויקישיתוף מדיניות סחר העבדים של מולאי אסמאעיל, מתוך מאמר באתר "מסע אחר" אסמאעיל, מלך מרוקו, באתר אנציקלופדיה בריטניקה (באנגלית) Genetics and strange biology בסאטירה "קנדיד" מאת וולטר מוזכרים בניו הרבים של אסמעיל: "כל אחד מחמישים בניו... הקים סיעה משלו, וחמישים מלחמות אחים שונות התנהלו ביניהם במקביל."